प्रश्न किसी भी मिठाई में शक्कर होने या ना होने का नहीं है।ज्यादा महत्वपूर्ण यह है कि मिठाई में कैलोरी की मात्रा कितनी है। ड्राई फ्रूट्स तथा मावे से बनी सभी मिठाइयों में कैलोरी तथा वसा की मात्रा अधिक होती है। जो व्यक्ति अपने भोजन में कैलोरी की मात्रा को सीमित रखना चाहते हैं वे अगर मिठाइयां खाते हैं तो ये उनके शरीर में कैलोरी के गणित को गड़बड़ा देती हैं। इसलिए मिठाई अगर शुगर फ्री गोली के विकल्पों से बनाई जा रही है तो मिठाई को ऐसे पदार्थों से बनानी चाहिये जिनमें कैलोरी कम हो।